Flutura Kusari

Flutura Kusari, e lindur në Gjakovë, është juriste e së drejtës së medias. Studimet i ka përfunduar në Universitetin e Prishtinës "Hasan Prishtina" dhe doktoraturën në Ghent University të Belgjikës.

Flutura drejton programin e mbrotjes ligjore të Qendra Europiane për Lirinë e Shtypit dhe Medias (ECPMF) dhe punon me organizata ndërkombëtare për përmisimin e legjislacionit së lirisë së shprehjes. Ajo ka punuar si koordinatore edhe me organizatat e shoqërisë civile, përfshirë Balkan Investigative Reporting Network (BIRN) si dhe në Iniciativën Kosovare për Stabilitet (IKS). 

Kusari ka qenë vazhdimisht e angazhuar me projekte të llojllojshme, sic janë ato të AER-it; “Vlerësimi i ndikimit të mbështetjes së AER-it në ndërtimin e kapaciteteve institucionale në Kosovë” dhe “Themelimi i Sistemit Gjithëpërfshirës për Ndihmë Juridike në Kosovë”. Kusari gjithashtu ka qenë një prej antarëve te ekipit të KIPRED-it në pozitën e zyrtares së informimit dhe asistentes së trajnimeve. 

Gjatë studimeve në Fakultetin Juridik të Universitetit të Prishtinës, ajo ka qenë aktive në Këshillin për Mbrojtjen e Lirive dhe të Drejtave të Njeriut, KMDLNJ për një periudhë një vjeçare. Kusari gjithashtu ka dhënë kontribute vullnetare për tri vite në Asociacionin e Studentëve të Fakultetit Juridik të Universitetit të Prishtinës. Perveç të tjerave, Flutura është edhe bashkëthemeluese dhe koordinatore e projekteve tek Juristët e Rinj të Kosovës (KYL), organizatë jo-qeveritare në të cilën ajo punon vullnetarisht.

Flutura gjithashtu ka mjaftë shumë përvojë në gara simuluese sic janë; Gara e gjykatave simuluese në të drejtën ndërkombëtare, Gara e simulimit të Këshillit të Evropës dhe ajo e Kombeve të Bashkuara. Kusari vazhdon të marrë pjesë në gara të tilla si brenda edhe jashtë Kosovës, si trajnere dhe pjesë e jurisë profesionale.

Gjithashtu, ajo këshillon gazetarët për publikimet e tyre nga aspekti ligjor, siç janë shpifjet, fyerjet dhe privatësia.

 Publikimet: 
Disa nga publikimet e saj janë: 

 The impact of Article 10 of the ECHR and the role of the EU with regard to freedom of expression in Kosovo : developments, characteristics and challenges on access to public documents, whistleblowing and defamation 
 Conviction of journalist for reporting about sex abuses in a Christian rehabilitation centre violated Article 10 ECHR.

 Referancat: